armvectores/hy_wikipedia_2023 huggingface dataset:
Ուղեղապատյաններ

Ուղեղապատյաններ, ուղեղաթաղանթներ, շարակցահյուսվածքային թաղանթներ, որոնք կազմում են մարդու և ողնաշարավոր կենդանիների ողնուղեղի և գլխուղեղի պատյանները։ Տարբերում են 3 պատյան, արտաքին՝ կարծրենի, միջին՝ ոստայնենի, և ներքին՝ նրբենի կամ անոթենի։ Կարծրենին սպիտակավուն, ամուր պարկի նման պատում է ողնուղեղը և դեպի վար սուր ծայրով վերջանում է սրբոսկրային խողովակի մեջ։ Վերևում այն կպչում է ծոծրակային մեծ անցքի շրջեզրերին և շարունակվում գանգի խոռոչի մեջ, որտեղ արձակում է 4 ելուններ։ Դրանցից մեծ մանգաղը մտնում է աջ և ձախ կիսագնդերի միջև, իսկ փոքր մանգաղը ծոծրակի շրջանում մտնում է ուղեղիկի երկու կիսագնդերի միջև։ Ելուններից մյուսներն են՝ ուղեղիկի վրանը, որը բաժանում է ուղեղիկի վերին երեսը մեծ կիսագնդերի ծոծրակային բլթից, և թրքական թամբի ստոծանին, որը ծածկում է նրա գոգությունը, իր տակ թողնելով հիպոֆիզը։ Կարծրենին մեծ կարանների շրջանում առաջացնում է երակային ծոցեր։ Ոստայնենին շատ բարակ, թափանցիկ, նուրբ թաղանթ է, որը ներսից հպված է կարծրենուն, իսկ նրբենուց բաժանված է ենթաոստայնային տարածություն կոչվող ճեղքով։ Վերջինս լցված է ուղեղ-ողնուղեղային հեղուկով։ Ոստայնենին առաջացնում է պախիոնյան հատիկներ, որոնք կարևոր են ուղեղ-ողնուղեղային հեղուկի շրջանառության համար։ Նրբենին արյան անոթներով հարուստ բարակ թաղանթ է, շրջապատում է ողնուղեղը և գլխուղեղը, մտնելով վերջինիս ակոսների մեջ։
Հայկ (Խնուսի գավառ)

Հայկ, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խնուս բերդից 7-8 կմ հարավ-արևելք։


== Պատմություն ==
Ըստ ավանդության եղել է Հայկ նահապետի առաջին ձեռակերտ քաղաքը։


== Բնակչություն ==
Եղել է հայաբնակ մինչև 1895 թվականը և ուներ 50 տուն բնակիչ։ Հայերը գնացել են և գյուղը լցվել է քրդերով։ 1905 թվականին ուներ 35 տուն քուրդ բնակիչ։


== Պատմամշակութային կառույցներ ==
Գյուղի մոտ, ձորակողի վրա կա մի քարայր, որի մեջ եղել է դարավոր հնություն ունեցող քարակոփ եկեղեցի՝ թոնդրակեցիների ժամը, որ նոր ժամանակներում վերածել են փարախի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆուանկամ

Ֆուանկամ (ֆր.՝  Fouencamps), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 233 մարդ, բնակչության խտությունը` 63.84 մարդ/կմ²: Բնակավայրը զբաղեցնում է 3.65 կմ² տարածք:


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 12 կմ հարավ-արևելք:


== Բնակչություն ==


== Տնտեսություն ==
2010 թվականին ուներ 160 աշխատունակ (15-64 տարեկան)  բնակիչ, որոնցից ակտիվ էին 119-ը, իսկ ոչ ակտիվները` 41: Ակտիվության ցուցանիշը կազմում է 74,4 %: 119 աշխատունակ մարդկանցից աշխատել է 112 անձ (61 տղամարդ և 51 կին): Գործազուրկ են եղել 7 անձ (3 տղամարդ և 4 կին): 41 անաշխատունակներից 11-ը եղել են աշակերտներ կամ ուսանողներ, 20-ը` թոշակառուներ, իսկ 10-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գրիգոր Սկևռացի

Գրիգոր Սկևռացի (նաև՝ Գրիգոր Լամբրոնացի, 1170-ականներ կամ 1160-ականներ, Լամբրոն, Կիլիկիայի Հայկական Իշխանություն - մոտ 1230 կամ անհայտ, Սկևռա, Կիլիկիայի Հայկական Թագավորություն), հայ բանաստեղծ, մատենագիր, երաժիշտ։ 
Մատենագիր Գևորգ Սկևռացու մորեղբայրը։


== Կենսագրություն ==
Լամբրոնացի է կոչվել ծննդավայրի, իսկ Սկևռացի՝ Սկևռա վանքում ուսուցիչ և վանահայր լինելու պատճառով։ Սովորել է Կիլիկիայի վանական դպրոցներում։ Եղել է Ներսես Լամբրոնացու աշակերտն ու մտերիմը, Լևոն Բ թագավորի թարգմանիչը, խորհրդատուն ու խոստովանահայրը։ Վերջինիս առաջարկությամբ հունարենից հայերենի է թարգմանել Նիկիայի արքեպիսկոպոս Հովհաննեսի Թուղթը (1203)՝ ուղղված Զաքարիա Ա Ձագեցի կաթողիկոսին։ Գրել է ներբողներ, շարականներ, ճառեր։ Ներբողներից են «Բան գովեստի պատմագրաբար յաղագս ծննդեան, քաղաքավարութեան և վերափոխման ամենասուրբ կուսին, ասացեալ ի Գրիգորէ Մենաւորէ», «Ներբողեան ի սուրբն Լամբրոնացի»։ Վերջինը և՛ կենսագրական ներբող է, և՛ պատմական դրվագ, որտեղ ներկայացված են Ներսես Լամբրոնացու կյանքը, գրական գործունեությունը, ժամանակաշրջաևը և պատմական իրադարձությունները։ Ճառերից լավագույններն են՝ «Պատմութիւն վարուց սըրբոյն Գրիգորի Լուսաւորչի», «Քրիստոսի յարութեան»-ը և Եսայի մարգարեի «Տէր ո՛ հաւատաց» խոսքի էությանն ու մեկնաբանությանը նվիրված ճառեր, «Վարք Գրիգորի Նարեկացւոյ»։ Արժեքավոր է Հովհաննես Մկրտչի ծննդյան կանոնում եղած «Արեգականն արդարութեան» սկզբնատողով, հայերենի այբբենական կարգով գրված շարականը, որտեղ տրված են Հովհաննես Մկրտչի ծնունդը, կյանքը, գործունեությունն ու նահատակությունը։ Գրիգոր Սկևռացուն է վերագրվում Ավագրի «Լուսսսոր պատերազմ» երկի մեկնաբանությունը։ Ներսես Լամբրոնացու հանձնարարությամբ կատարել է Սաղմոսի մեկնության հայերեն թարգմանությունը։ Գրիգոր Սկևռացին նպաստել է հայկական երաժշտաբանաստեղծական մասնագիտացված արվեստի զարգացմանը։


== Ծանոթագրություններ ==
Ապելյացիա

Ապելյացիա, (լատ.՝ appellatio - դիմում), դատարանի օրինական ուժի մեջ չմտած որոշումների բողոքարկման ձև։ Ապելյացիաի կարգով վերադաս դատարանը ստուգում է ստորադասի որոշումը, կրկնում գործում եղած և հետազոտում նոր ներկայացված ապացույցները, հաստատում բողոքարկված որոշումը կամ, վերացնելով այն, կայացնում նորը։ Դրանով ապելյացիա տարբերվում է վճռաբեկությունից։ Ապելյացիաի դեպքում վերանայվում է ամբողջ գործն ըստ էության։ Ապելյացիաի կարգով ընդունված որոշման դեմ սովորաբար թույլատրվում է բերել վճռաբեկ բողոք։ Ապելյացիա ձևավորվել է Ֆրանսիայում, աբսոլյուտիզմի ամրապնդման շրջանում, քանի որ այս ձևով է հնարավոր եղել տեղական ֆեոդալների դատարաններում քննարկվող գործը տեղափոխել թագավորական դատարան։ Ապելյացիա, որպես կանոն, թույլատրվում է բոլոր դատարանների դատավճիռների նկատմամբ, չհաշված բացառիկ (օր. ռազմա-դաշտային դատարաններ) և երդվյալ ատենակալների դատարանների դատավճիռները։ 1917-ի նոյեմբերի 22-ի՝ դատարանի մասին առաջին դեկրետով ապելյացիա վերացվել է ԽՍՀՄ-ում, որպես նորաստեղծ ժողովրդական դատարանների հեղինակության ամրապնդմանը չնպաստող ինստիտուտ։ ԽՍՀՍ-ում դատական որոշումների բողոքարկման ձևը վճռաբեկությունն էր։
Էնկոլովո

Էնկոլովո (ռուս.՝ Энколово), գյուղ Ռուսաստանի, Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 273 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարի շրջան (Միսսուրի)

Բարի շրջան (անգլ.՝ Barry County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 2.018 կմ² է, բնակչությունը՝ 35.597 մարդ (2010 թ. տվյալներով)։ Շրջկենտրոնն է Քասվիլ բնակավայրը։ Կազմավորվել է 1835 թ.։
Իշմուրատովո

Իշմուրատովո (ռուս.՝ Ишмуратово, բաշկիրերեն՝ Ишморат), գյուղ Ռուսաստանի, Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 234 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուադալուպե շրջան (Տեխաս)

Գուադալուպե շրջան (անգլ.՝ Guadalupe County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 117 172 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 131 533 մարդ։ Շրջկենտրոնն է Սեգին (անգլ.՝  Seguin) բնակավայրը։ 


== Պատմություն ==
Գուադալուպե շրջանը կազմավորվել է 1846 թվականին Բեխար և Գոնզալես շրջանների որոշ հատվածներից։ Իր անվանումը ստացել է Գուադալուպե գետի անունից։


== Աշխարհագրություն ==
ԱՄՆ վիճակագրության բյուրոյի տվյալներով Գուադալուպե շրջանի ընդհանուր մակերեսը կազմում է 1850 կմ², որից 1840 կմ²-ն զբաղեցնում է ցամաքը, իսկ 9,1 կմ²-ն կամ 0,5 %-ը՝ ջրային տարածքները։


=== Հարևան շրջաններ ===
Հեյս շրջան (հյուսիս)
Քոլդուել շրջան (հյուսիս-արևելք)
Գոնզալես շրջան (հարավ-արևելք)
Վիլսոն շրջան (հարավ)
Բեխար շրջան (հարավ-արևմուտք)
Քոմալ շրջան (հյուսիս-արևմուտք)


== Բնակչություն ==
2010 թվականի դրությամբ բնակչության թիվը կազմում էր 131 533 մարդ։ Բնակչության խտությունը կազմում էր 71 մարդ/կմ²։
Բնակչության թիվը 2000 թվականի դրությամբ կազմում էր 89 023 մարդ։ Առկա էր 30 900 տնային տնտեսություն և 23 823 ընտանիք։ Բնակչության խտությունը կազմում էր 48 մարդ/կմ²։ Հաշվվում էր 33 585 բնակելի շինություն՝ 18 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 77,65 %, սևամորթներ կամ աֆրոամերիկացիներ – 5,01 %, բնիկ ամերիկացիներ (հնդկացիներ) – 0,55 %, ասիացիներ – 0,87 %, խաղաղօվկիանոսյան կղզիների բնակիչներ - 0,10 %, այլ ռասաների ներկայացուցիչներ – 12,76 %, երկու կամ ավելի ռասաների ներկայացուցիչներ – 3,07 %: Իսպանախոսները կամ լատինոամերիկացիները կազմում են բնակչության 33,21 %-ը (անկախ ռասայից)։
Բնակչության տարիքային կազմը հետևյալն էր՝ 28,50 % - մինչև 18 տարեկան, 9,00 % - 18-24 տարեկան, 29,10 % - 25-44 տարեկան, 22,20 % - 45-64 տարեկան և 11,30 % - 65 և ավելի բարձր։ Շրջանի բնակչի միջին տարիքը 35 տարեկան է։ Յուրաքանչյուր 100 կնոջը բաժին է ընկնում 97,00 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 94,30 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Դորրիգո

Դորրիգո (անգլ.՝ Dorrigo), փոքր քաղաք Ավստրալիայում։ Գտնվում է Նոր Հարավային Ուելս նահանգի հյուսիս-արևելքում՝ Խաղաղ օվկիանոսի ափից 60 կմ հեռավորության վրա։ Մոտակա բնակավայրը Կոֆս Հարբոր ափամերձ քաղաքն է։
Դորիգոն գտնվում է նույնանուն սարահարթի վրա, որը Մեծ Ջրբաժան լեռնաշղթաի մի մասն է և գտնվում է ծովի մակերևույթից 730 մ բարձրության վրա։ Մարդահամարի տվյալների համաձայն՝ 2011 թվականին քաղաքում բնակվել է 1072 մարդ։
1910 թվականին քաղաքում առաջին անգամ հրապարակվել է Don Dorrigo Gazette թերթը։ Ենթադրվում է, որ այն Ավստրալիայում վերջին թերթն է, որը տպագրվել է տաքացված մետաղի կիրառմամբ։


== Պատմություն ==
Նախքան եվրոպացիների կողմից բնակեցումը տարածքը պատկանել է տեղի աբորիգենների Գումբավնգիր ցեղին (ռուս.՝ Gumbaynggirr)։ Քաղաքի անունը ծագում է աբորիգենների լեզվի դոնգդորրիգո բառից, որը նշանակում է «ձգվող կեղև»։
1841 թվականին անտառահատներն ավստրալիական կարմիր մայրի (Toona ciliata) որոնելիս հասել են Բելլինգեր գետին։ Նրանք անտառի մեջ խորանալուն զուգահեռ նրանք ճանապարհին կազմակերպել են փոքր բնակավայրեր (ճամբարներ)։ Ենթադրվում է, որ մշտական բնակչությունը ժամանակակից Դորրինգոյի տարածքում հայտնվել ոչ շուտ, քան 1860-ական թվականներին։ Տեղական տնտեսության հիմքը դարձել է կաթի արտադրությունը։ Դորրիգոյի ժամանակակից պատմության մեջ մեծ դեր է խաղում արագ տեմպերով զարգացող զբոսաշրջությունը։

Քաղաքում գործում է երկաթուղային թանգարան, որի հավաքածուն համարվում է ամենահարուստն աշխարհում։ Նրա ամենահին ցուցանմուշները թվագրվում են 1855 թվականով։
Դորրիգոյից մոտ 1,2 կմ հեռավորության վրա Բիլսդաուն գետի վրա գտնվում է հայտնի Դանգար ջրվեժը։


== Կլիմա ==


== Ծանոթագրություններ ==


== Արտաքին հղումներ ==
Sydney Morning Herald. Դորրիգո
Australian Bureau of Statistics. Դորրիգո
Միքայել Անկեր

Միքայել Անկեր (դան․՝ Michael Ancher, հունիսի 9, 1849(1849-06-09)[…], Բորնհոլմ, Բորնհոլմ, Դանիա - սեպտեմբերի 19, 1927(1927-09-19)[…], Սկագեն, Frederikshavn Municipality, Հյուսիսային Դանիա տարածաշրջան, Դանիա), դանիացի հայտնի նկարիչ, դանիական իմպրեսիոնիզմի ներկայացուցիչ, Սկագենի նկարիչների գաղութի հիմնադիրներից մեկը։


== Կենսագրություն ==
Առևտրային գործակալ Յնա Միքայելի Անկերի և Էլեն Էլիզավետ Մունկի տղան է։ Ծնվել է Բորնհոլմ կղզում գտնվող Ռուտսկեր գյուղում։ 1871-75 թվականներին սովորել է Կոպենհագենի կերպարվեստի ակադեմիայում, զբաղվել է նկարչությամբ Պեդեր Սեվերին Կրյոիերի արվեստանոցում։ 

Որպես նկարիչ առաջին անգամ ելույթ է ունեցել 1874 թվականին և միանգամից ճամբորդություն է ձեռնարկել դեպի Փարիզ, որտեղ ուսումը շարունակել է Պիեռ Պյուվի դը Շավանի մոտ։ Անկերը Սկագեն է վերադարձել 1874 թվականին և միացել է այդ ժամանակ ձևավորվող նկարիչների գաղութին։ 1880 թվականին նա ամուսնացել է բնիկ Սկագենցի, նորաթուխ նկարչուհի Աննա Անկերի հետ։


== Ստեղծագործություն ==
Անկերը հայտնի է տեղացի ձկնորսների նկարներով և դիմանկարներով։ Նրա ստեղծագործության հիմնական մոտիվներից մեկը եղել է մարդու և տաղի միջև ընթացող պայքարը։ Անկերի աշխատանքների մեծ մասում պատկերված են Յուտլանդիայի ձկնորսների դրամատիկ և վտանգավոր տեսարանները։ Նրա աշխատանքները իրենցից ներկայացնում են իրականության ռեալիստական նկարագրությունը, դրանք միևնույն ժամանակ հոյակապ նկարներ են, հիմնված հերոսական թեմատիկայի վրա։ Մեծ ձևաչափով և բազմակերպար նկարներում նա զուգակցել է պատմական նկարների դասական հորինվածքային սկզբունքները ռեալիզմի հետ։

Ձկնորսական տեսարաններով հայտնի նկարներ՝

«Կանցնի՞ նա արդյոք հրվանդանը» («դան․՝ Vil han klare pynten?» 1880)
«Չորս ձկնորսները Սկագենում գտնվող ափի նավակում» («դան․՝ Fire fiskere ved en båd på Skagens strand», 1890),
«Ամառային օրը ծովում» («Sommerdag påhavet», 1894),
«Սկագենում ափին գտնվող ձկնորսները․ ձկան բաժանում» («դան․՝ Fiskere på Skagens Strand. Fangsten fordeles», մոտ 1875),Անկերը ուշադրություն չէ դարձրել գյուղական կյանքին, նա ավելի շատ նկարել է գյուղացիներին, բերելով նրանց կերպարին ռոմանտիզմի էլեմենտներ, դանիական ազգային կոլորիտ և բանաստեղծականություն։

«Խորտակվողը» («դան․՝ Den druknede», 1895),
«Ֆրյու Կրյոերը անցնում է Քրիստաֆորի տան մոտով» («անգլ.՝ Fru Krøyer går forbi Kristoffers hus», 1892),
«Ձկնորսի կինը» («դան․՝ Fiskerkone», մոտ․ 1920)Անկերի շատ նկարներում նաև պատկերված են մարդիկ հասարակության բարձր խավից

«Նախաճաշի հետ» («դան․՝ Ved frokostbordet», 1888)
«Ամառային օր ծովափին» («դան․՝ Sommerdag ved stranden», 1895-1896),
«Դերասանների նախաճաշը» («դան․՝ Skuespillerfrokost», 1902)Աննա և Միքայել Անկերները պատկերված են Դանիական կրոնի 1000 թղտադրամանոցի վրա։


== Պատկերասրահ ==

		
		
		
		
		
		
		
		


== Արտաքին հղումներ ==
Микаэль Анкер на kulturarv.dk
Микаэль Анкер на zeno.org
Микаэль Анкер на artcyclopedia.com


== Ծանոթագրություններ ==
Պիժշոր (Լայայի վտակ)

Պիժշոր (ռուս.՝ Пыжшор), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լայա գետի ձախ ափին՝ 132 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000073874
Կոդը ըստ հիդրոլոգիական հետազոտության (ՌԴ) — 103007387
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Խեցգետնակեր փոկ

Խեցգետնակեր փոկ կամ հարավային փոկ-խեցգետնակեր (լատ.՝ Lobodon carcinophagus), անտարկտիկական փոկ։ Համարվում է խեցգետնակեր փոկերի ցեղի միակ ներկայացուցիչը։
Ըստ որոշ գիտական աղբյուրների, խեցգետնակեր փոկերը ընդհանրապես չեն սնվում խեցգետնակերպերով և նրանց անունը վերցված չէ նրանց խեցգետինով սնվելու հատկություններից։
Այս տեսակները համարվում են աշխարհի ամենաբազմազան փոկերը, որոնք տարածված են գրեթե ամբողջ Անտարկտիդայով և շրջակա անդրծովային տարածքներում։
Ըստ նախնական տվյալների, աշխարհում այժմ գոյություն ունի ավելի քան 40 մլն առանձնյակ։ Չափահաս տեսակների երկարությունը հասնում է 2,2-իվ 2,6 մետրի։ Քաշը հասնում է 200-300 կգ-ի։
Էգերը արուների համեմատ շատ ավելի փոքր են և լինում են առավել մուգ գույների։ Մարմինը պատված է բարակ մաշկով։ Դունչը երկար է ու նեղ։ Ունեն շատ նմանություններ նույն ընտանիքի շատ կաթնասունների հետ։
Ապրում են հիմնականում մեծ խմբերով։


== Պատկերասրահ ==

		
		
		
		
		
		
		
		
		


== Ծանոթագրություններ ==
Նետրիզովո

Նետրիզովո (ռուս.՝ Нетризово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 274 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեոնկովո (գյուղ, Դանիլովսկի շրջան)

Անվան այլ կիրառումների համար տե՛ս՝ ԼեոնկովոԼեոնկովո (ռուս.՝ Леоньково), գյուղ Ռուսաստանի, Յարոսլավլի մարզի Դանիլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արա Մալիքյան

Արա Մալիքյան (արևմտահայերեն՝ Արա Մալիքեան, սեպտեմբերի 14, 1968(1968-09-14), Բեյրութ, Լիբանան), լիբանանահայ երաժիշտ ջութակահար, այժմ բնակվում է Մադրիդում։


== Կենսագրություն ==
Արա Մալիքյանը ծնվել է 1968 թվականին հայկական ընտանիքում։ Հայրը ջութակ նվագել է սովորեցրել դեռ վաղ հասակից։ Լիբանանի քաղաքացիական պատերազմի տարիներին, երբ նրանք ստիպված էին երկար ժամանակ ապրել ապաստարաններում, չխանգարեցին նրան սովորել և իր տաղանդը ի ցույց դնել։
Իր առաջին մեծ համերգը կայացել է 12 տարեկան հասակում, իսկ 14 տարեկանում դիրիժոր Հանս Հերբերտ Յորիսի միջնորդությամբ գերմանական կառավարության կողմից կրթաթոշակ ստացավ, որպեսզի սովորի Հանովերի երաժշտության և թատրոնի բարձրագույն դպրոցում։ 15 տարեկանում նա ամենաերիտասարդ ուսանողն էր, որն ընդունվել էր այս հաստատություն։ Հետագայում նա շարունակեց իր կրթությունը Լոնդոնի Գիլդհոլի երաժշտության և դրամայի դպրոցում, զուգահեռաբար սովորելով այնպիսի աշխարհահռչակ պրոֆեսորների մոտ, ինչպիսիք են Ֆրանկո Գուլին, Ռուջերո Ռիչին, Իվրի Գիտլիսը, Հերման Կրեբերսը և Ալբանա Բերգի քառյակի անդամները։
Նա հաղթել է բազմաթիվ միջազգային հեղինակություն ունեցող  մրցույթներում, այդ թվում  առաջին մրցանակ Ֆելիքս Մենդելսոնի (Բեռլին, 1987 թվական)  Պաբլո Սարասատեի (Պամպլոնա, ​​1995 թվական)։ Մրցանակներ է ստացել նաև  Նիկոլո Պագանինիի (Ջենովա), Զինո Ֆրանչեսկատիի (Մարսել), Ռոդոլֆո Լիպեզեր (Գորիցիա), ինչպես նաև Բելգրադի, Լե Մանի, Նյու Յորքի և Ճապոնիայի միջազգային երաժշտական ​​մրցույթներում։ 1993 թվականին Գերմանիայի  մշակույթի նախարարության կողմից մրցանակ  է ստացել նվիրվածության և լավագույն գեղարվեստական ​​կատարման համար։
Նա նվագել է հինգ մայրցամաքների ավելի քան քառասուն երկրների լավագույն համերգասրահներում՝ Նյու Յորքում  (Carnegie Hall), Փարիզում (Salle Pleyel),  Վիեննայում (Musikverein), Տորոնտոյում (Ford Center ), Կալաոռայում (Ideal Theatre),  Մադրիդում ( Royal ), ինչպես նաև  Ցյուրիխի, Լոնդոն, Կադիսի, Պուերտոլյանոի, Տոկիոյի, Ստամբուլի, Բեռլինի, Աթենքի, Վենետիկի, Լոս Անջելեսի, Հոնկոնգի, Կուալա Լումպուրի, Կուբայի, Բոգոտայի, Մյունխենի, Բարսելոնայի և այլն համերգասրահներում։
Ուսանել է Հաննովերում և Լոնդոնում։ Թողարկել է տասնյակ ձայնապնակներ։


== Ալբոմներ ==
1995: Le quattro stagioni
1996: 750 Jahre Wölpinghausen
1996: Miniatures
1997: Bow on the String
1999: 500 motivaciones
2000: All Seasons for Different
2000: Robert Schumann
2002/2004: Manantial
2003: 24 Caprices for Solo Violin by Paganini
2003: Sarasate
2003: Six Sonatas for Solo Violin by Ysaÿe
2003: Sonatas and Partitas for Solo Violin by Bach
2004: El arte del violín
2004: The Four Seasons by Vivaldi
2005: De la felicidad
2005: De los Cobos / Montsalvatge
2006: Tears of Beauty
2007: Meeting with a friend
2007: Lejos
2010: Conciertos románticos españoles de violín (Orquesta sinfónica de Castilla & León-Alejandro Posada & Ara Malikian)
2011: Con los ojos cerrados (Ara Malikian & Fernando Egozcue Quinteto)
2011: Christmas mood
2013: Pizzicato


== Ծանոթագրություններ ==


== Արտաքին հղումներ ==
անձնական կայք
Կարլ Գրոսման

Կարլ Ֆրիդրիխ Վիլհելմ Գրոսման (գերմ.՝ Carl Friedrich Wilhelm Großmann, 1863, Նիգեր - 1922, Բեռլին, Վայմարյան Հանրապետություն), գերմանացի սերիական մարդասպան։ Չհաստատված տվյալներով՝ Առաջին համաշխարհային պատերազմի ժամանակ վաճառել է իր զոհերի միսը։ Դատապարտվել է մահապատժի, սակայն դատավճիռն այդպես էլ գործողության մեջ չի դրվել այն պատճառով, որ մոլագարը կախվել է իր խցում։


== Կենսագրություն ==
Կարլը ծնվել է գերմանացի հնավաճառի ընտանիքում և ութ երեխաներից մեկն էր։ 13 տարեկանում նա աշխատել է որպես օգնական մսի խանութում։ Կարլ Գրոսմանի հետագա կյանքի մասին քիչ բան է հայտնի. հետաքննությունը կարողացել է հստակ պարզել միայն այն, որ նա հակված էր սադիզմի և բազմիցս ձերբակալվել է փոքրահասակներին անբարոյականացնելու համար։
Առաջին համաշխարհային պատերազմի ժամանակ Գրոսմանը սև շուկայում ակտիվորեն միս է վաճառել։ Բացի այդ, նա ունեցել է նույնիսկ փոքր, կայարանամերձ կրպակ՝ հոթ դոգերի վաճառքի համար։ Չնայած, որ ոստիկանության կողմից ոչ մի ապացույց չի հայտնաբերվել, ենթադրվել է, որ Կարլը վաճառել է հենց իր զոհերի միսը։ Ենթադրվում է, որ Գրոսմանի սպանվածների մարմինների ոսկորները և այլ անուտելի մասերը նետել է գետը։


== Ձերբակալություն ==
1921 թվականի օգոստոսի 21-ին, երբ Գրոսմանի հարևանները ոստիկանությանը հայտնել էին Բեռլինում իր բնակարանից հնչող բղավոցների մասին, որոնք հարել էին հարվածների ձայներին, նա ձերբակալվել է։ Շինության խուզարկության ժամանակ աղջկա թարմ դիակ է հայտնաբերվել, և Գրոսմանը ձերբակալվել է սպանության մեղադրանքով։ Ըստ հարևանների ցուցմունքների՝ Կարլն ունեցել է շատ երիտասարդ հյուրեր, որոնցից յուրաքանչյուրը չէ, որ դուրս է եկել իր բնակարանից։
Թե հատկապես քանի մարդ է սպանել Գրոսսմանը, հայտնի չէ՝ խուզարկուները գտել են միայն մեկ մարմին։ Փորձագետները արյան բծերի հիման վրա պարզել են, որ ձերբակալությունից քիչ առաջ նա խոշտանգել է իր սենյակում առնվազն երեք աղջկա։ Որոշ աղբյուրներ պնդել են, որ Կարլն ընդհանուր առմամբ սպանել, մասնատել և վաճառել է ոչ կասկածելի քաղաքացիների, այդ թվում՝ ավելի քան 50 կին։ Ոստիկանները որևէ ճշգրիտ տվյալներ չեն հրապարակել, ընդունված է համարել, որ Գրոսմանի խղճի վրա առնվազն 26 սպանություն կա։
Արդյունքում, Գրոսմանը, որն այդպես էլ չի խոստովանել իր արարքը, դատապարտվել է մահապատժի, սակայն դատավճիռը գործողության մեջ դնելուց քիչ առաջ ինքնասպան է եղել իր խցում կախվելու միջոցով։


== Ծանոթագրություններ ==
Վոլտուրարա Ապուլա

Վոլտուրարա Ապուլա (իտալերեն՝ Volturara Appula), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 571 մարդ, բնակչության խտությունը ըստ 2008 թվականի կազմում է 11 մարդ/կմ²։ Զբաղեցնում է 52 կմ² մակերես։ Փոստային ինդեքս՝ 71030, հեռախոսային կոդ՝ +39 0881։
Քաղաքի հովհանավոր պաշտպանն է Սան Լուկան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0881 557005


== Արտաքին հղումներ ==
Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.
Տեհտվեռե

Անվան այլ կիրառումների համար տե՛ս՝ Տեհտվեռե (այլ կիրառումներ)Տեհտվեռե (էստ․՝ Tähtvere), գյուղ Էստոնիայի Տարտումաա նահանգի Տեհտվեռե շրջանում։
2011 թվականի տվյալներով գյուղում բնակվում էր 178 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լորկե

Լորկե («Լյուլկէ», «Լորկը»), հայկական ծիսական պար։


== Անվան ստուգաբանություն ==
«Լորկէ» անվանման մեկնությունը կարելի է բացատրել լոր թռչունի անվանումով (փաղաքշական՝ լորիկ)։ Ենթադրվում է, որ այն լորի պատվին կատարված տոտեմական պարերի վերապրուկ է։
Քրդերեն «լյուլկէ» նշանակում է գիշատիչ թռչուն, իսկ «լորկէ» թարգմանաբար նշանակում է շորորվի՛ր։


== Խորհուրդը ==
«Լյուլկէ» կամ «Լորկէ» Թալինի տարբերակը կատարվում էր հարսանիքներում՝ հարսին հայրական տնից հանելու ժամանակ, և Վարդավառի տոնի ծաղկահավաքի ընթացքում (վերջին դեպքում պարում էին միայն աղջիկները)։ Այն կատարվում էր ուխտագնացությունների ժամանակ։ «Լորկէն» պատկանում է հին հայկական ծիսական պարերին, նաև երգ-պար է, և թեև քրդական տեքստ նույնպես կա, սակայն այն հայկական է։


== Պարային քայլերը ==
Ոտքերի հարվածները «Լորկէ» պարատեսակներում գրեթե միանման են։ Կանգնում են կողք-կողքի, ձեռքերը բռնում ճկույթներով։ Տեղում 4 բարձրացող զսպանակներ անելուց հետո թեքվում են աջ և կատարում մեկ ծնկածալ, ապա դեպի ձախ և ծնկածալ։ Մեկ թռիչք կատարվում է աջ ոտքի վրա՝ ձախը թողնելով հետևում, ապա նույնը կատարվում է ձախ ոտքով։ Ապա կատարվում է քայլ աջ ոտքով դեպի աջ, ձախն անցնում է աջ ոտքի հետևից, կրկնում աջ ոտքի քայլը և ապա ձախը միանում աջ ոտքին։ Արագ մասը կատարվում է նույն կերպ, բայց թռիչքներով, իսկ աջ ու ձախ դարձումները վերածվում են հարվածների։ Աջ և ձախ ոտքերով առաջ ու ետ կատարվող թռիչքների փոխարեն նույնպես կատարվում են հարվածներ, սկզբից աջ ոտքով, ապա՝ ձախ, և թռիչքներով անցում է կատարվում։


== Ծանոթագրություններ ==


== Արտաքին հղումներ ==
Լորկէ պարը «Կարին» համույթի կատարմամբ
Ուսուցողական հոլովակ
Ուլասու

Ուլասու, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ալեքսանդր Բյուտներ

Ալեքսա՛նդր Բյո՛ւտներ (հոլ.՝ Alexander Büttner, փետրվարի 11, 1989(1989-02-11), Դուտինխեմ, Խելդեռլանդ, Նիդերլանդներ), հոլանդացի ֆուտբոլիստ, անգլիական «Մանչեսթեր Յունայթեդ» ակումբի պաշտպան։ Խաղում է հիմնականում ձախ պաշտպանական եզրում, բայց երբեմն հանդես է գալիս նաև որպես ձախ կիսապաշտպան։ Ծնվելով Դուտինխեմում՝ սկսել է ֆուտբոլային կարիերան տեղական «Դուտինխեմ ՖԱ»-ում, սակայն անց է կացրել իր կայանալու տարիները «Այաքսում»՝ մինչ 2005 թվականը, երբ 16 տարեկանում կընդգրկվեր «Վիտեսսում»։ Պրոֆեսիոնալ դեբյուտը «Վիտեսսում» կայացել է 2008 թվականին, որտեղ մնացել է 4 տարի մինչև 2012 թվականին կտեղափոխվեր «Մանչեսթեր Յունայթեդ»։


== Ծանոթագրություններ ==
Ակցիզ

Ակցիզ, անուղղակի հարկման տեսակ՝ գերազանցապես զանգվածային սպառման առարկաների, ինչպես նաև ձեռնարկությունների վրա։
Հայաստանում 1992 թվականից կիրառվում է ակցիզային հարկ՝ ոչ առաջային պահանջարկ առարկաներից։ Մտնում է համապատասխան ապրանքների գնի կամ ծառայությունների սակագնի մեջ։ Այն համարվում է պետական բյուջեի կարևոր աղբյուր։
Ակցիզային հարկ վճարողներ են համարվում`

ակցիզային հարկով հարկման ենթակա ապրանքներ ներմուծողները
ՀՀ-ում ակցիզային հարկով հարկման ենթակա ապրանքներ արտադրող-իրացնողները (ներառյալ՝ շշալցնող կամ այլ կերպ տարայավորող անձինք)Ֆիզիկական անձինք ակցիզային հարկ վճարում են, եթե նրանք ներմուծում են ՀՀ կառավարության կողմից սահմանված արժեքային կամ բնեղեն չափերը գերազանցող ծավալի ապրանքներ կամ ՀՀ տարածքում օտարում են ակցիզային հարկով հարկման ենթակա ապրանքներ։

առարկա գրավառուին հանձնված ապրանքների տնօրինման իրավունքը օրենսդրությամբ սահմանված կարգով գրավառուին անցնելու դեպքում ակցիզային հարկի վճարման պարտավորությունը կրում է գրավատուն, եթե վերջինս սույն օրենքի համաձայն համարվում է հարկ վճարող։Ֆիզիկական անձինք ակցիզային հարկ վճարում են, եթե նրանք ներմուծում են ՀՀ կառավարության կողմից սահմանված արժեքային կամ բնեղեն չափերը գերազանցող ծավալի ապրանքներ կամ ՀՀ տարածքում օտարում են ակցիզային հարկով հարկման ենթակա ապրանքներ:Ակցիզային հարկով հարկվող ապրանքատեսակներն են գարեջուրը, խաղողի և այլ գինիները, սպիրտը (բացառությամբ՝ խաղողի գինենյութից ստացված կոնյակի սպիրտի) և սպիրտային խմիչքները, ծխախոտի արդյունաբերական փոխարինիչները, սիգարները, սիգարելաները և սիգարետները՝ ծխախոտով կամ դրա փոխարինիչներով, բենզինը, հում նավթը և նավթամթերքները, դիզելային վառելիքը, նավթային գազերը և գազանման այլ ածխաջրածինները (բացառությամբ բնական գազի), օրենքով սահմանված արժեք կամ արտադրման տարեթիվ և շարժիչի ծավալ ունեցող ավտոմեքենաները, շարժիչային յուղերը։
ԽՍՀՄ–ում ակցիզների համակարգը վերացվել է 1930-ի, նախկին սոցիալիստական մյուս երկրներում՝ 1948–49-ի հարկային ռեֆորմներով։ 


== Ծանոթագրություններ ==
Գենջի գավառ

Գենջ, գավառ Արևմտյան Հայաստանում, Բիթլիսի վիլայեթում` նրա հյուսիսարևմտյան կողմում, Արածանիի հովտում։ Վարչական կենտրոնը Գենջ գյուղաքաղաքն է։ Գենջը մոտավորապես համապատասխանում է Չորրորդ Հայք աշխարհի Հաշտյանք գավառի տարածքին։


== Աշխարհագրություն ==
Բիթլիսի գավառը գրավում էր Բիթլիսի վիլայեթի հյուսիսարևմտյան մասը։


== Բնակչություն ==
1891 թվականին, ըստ Վ. Քինեի վիճակագրության, Գենջն ուներ 66 197 բնակիչ։
1895 թվականի կոտորածների ժամանակ 18 գյուղերի հայերը բռնի մուսուլմանացվեցին։ 1915-1916 թ թվականի ժամանակ գավառը զրկվեց հայությունից։


== Վարչական բաժանում ==
XIX դարի վերջերին գավառը բաժանված էր 4 գավառների, որոնք միասին ունեին 423 գյուղ։
Գենջի գավառի մեջ մտնում էին հետևյալ գավառակները.

Գենջ
Խուլփ
Ճապաղջուր
Սասուն


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վորկուտա (այլ կիրառումներ)

Վորկուտա, կարող է վերաբերել.

Վորկուտա - գետ Ռուսաստանի Դաշնության Արխանգելսկի մարզի Նենեցական ԻՕ-ում և Կոմի Հանրապետությունում, Ուսա գետի (Պեչորայի ավազան) աջ վտակը։
Վորկուտա -  քաղաք (1943 թվականից) Կոմի ԻԽՍՀ-ում։ Գտնվում է բևեռային շրջագծից 160 կմ հյուսիս, Բոլշեզեմելյան տունդրայում, Վորկուտա գետի ափին։ Ունի երկաթուղային կայարան։
Լեմոն

Լեմոն (ֆր.՝ Lesmont), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 356 մարդ, բնակչության խտությունը` 35.89 մարդ/կմ²։ Բնակավայրը զբաղեցնում է 9.92 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 30 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 203 աշխատունակ (15-64 տարեկան) բնակիչ, որոնցից ակտիվ էին 149-ը, իսկ ոչ ակտիվները` 54։ Ակտիվության ցուցանիշը կազմում է 73,4 %։ 149 աշխատունակ մարդկանցից աշխատել է 123 անձ (66 տղամարդ և 57 կին)։ Գործազուրկ են եղել 26 անձ (13 տղամարդ և 13 կին)։ 54 անաշխատունակներից 14-ը եղել են աշակերտներ կամ ուսանողներ, 22-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նատրիումի դինեպտունատ(VI)

Նատրիումի դինեպտունատ(VI), Na2Np2O7 քիմիական բանաձևով անօրգանական միացություն, նեպտունի և նատրիումի օսքիդ։ Գտնվում է բյուրեղների տեսքով, առաջացնում է բյուրեղահիդրատներ։


== Ստացում ==
Նատրիումի դինեպտունատ(VI) ստանում են տաքացնելով նատրիումի և նեպտունի օքսիդները։


== Ֆիզիկական հատկություններ ==
Նատրիումի դինեպտունատը առաջացնում է շեղանկյան սինգոնիայի և P bcn տարածական խմբի բյուրեղներ։ Բյուրեղացանցի տարրական բջջի պարամետրերն են՝ a = 0,391 նմ, b = 0,727 նմ, c = 1,711 նմ Z = 3։
Առաջացնում է Na2Np2O7•3H2O քիմիական բանաձևով բյուրեղահիդրատներ։


== Գրականություն ==
Бекман И. Н., Нептуний. Учебное пособие, 2010
The Chemistry of the Actinide and Transactinide Elements, Lester R. Morss,Norman M. Edelstein,J. Fuger, Springer, 2010
Վիլյանուևա դե Կարասո

Վիլյանուևա դե Կարասո (իսպ.՝ Villanueva de Carazo), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է՝ Սիեռա դե լա Դեմանդա շրջանում։ Բնակչությունը՝ 30 մարդ (2010 թվականի տվյալներով)։


== Արտաքին հղումներ ==
CR Zarracatanita Archived 2007-09-29 at the Wayback Machine.
Web de Villanueva de CarazoArchived 2009-10-26 at the Wayback Machine.
Ջերմ բաժանում

«Ջերմ բաժանում» (հանգըլ՝ 뜨거운 안녕; թարգմանաբար Դդեոգուն աննեյոնգ (Ddeugeowoon Annyeong)), 2013 թվականին լույս տեսած Հարավկորեական ֆիլմ։ Այն հեռարձակվել է 2013 թվականի մայիսի 30-ին։


== Սյուժե ==
Չուն Օն (Լի Հոնգ Կի) սիրված երգիչ է, ով հայտնի է ոչ միայն իր երգերով, այլ նաև սկանդալներով։ Եվ ահա այդպիսի մի միջադեպից հետո, տղան ոչ իր կամքով մի հիվանդանոցում, որտեղ ծանր հիվանդներին նախապատրաստում են մահվան, դառնում է կամավոր օգնական։ Սակայն գալիս են դժվար ժամանականեր և հիվանդանոցը փակման եզրին է։ Եվ հիվանդանոցի փակվելու փաստի վրա ուշադրությունը գրավելու համար էլ այսպիսի «հայտնի» կամավորին ուղարկում են այնտեղ։ Չուն Օնին բախտ է վիճակվում հանդիպել քաջասիրտ մարդկանց հետ, որոնք չնայած իրենց մահացու ախտորոշմանը ամեն օր պայքարում են կյանքի համար և շարունակում են երազել։ Նրանք երազում են այն մասին, որ իրենց «Ֆենիքս» երգի խումբը մի օր ելույթ կունենա համերգի ժամանակ։ Եվ ահա մեր խռովարարը պատրաստ է օգնել նրանց այդ հարցում։


== Դերերում ==


=== Գլխավոր դերերում ===
Լի Հոնգ Կի- Չուն Օ
Չոն Մին Սո- Հա Յուն
Պեկ Ջին Հի- Ան Նա
Լի Դոնգ Սոկ- Մու Սունգ
Իմ Վոն Հի- Բոնգ Սիկ


=== Երկրորդական դերերում ===
Լի Մին Ա- Հա Յունի մայրը
Կվանգ Ջա Հոնգ- Հա Յունի հայրը
Յու Ջե Մունգ- ինտենսիվ զգուշության բժիշկը
Կիմ Հյոն Ա- Չուն Օ-ի մայրը
Չո Կվոն- Գվան Սեմ
Նո Կանգ Մին- Հիմ Չան


== Սաունդթրեքեր ==


== Մեջբերումներ ==


== Հետաքրքիր փաստեր ==
Նկարահանումները սկսվել են 2012 թվականի սեպտեմբերի 24-ից։


== Աղբյուրներ ==
http://asianwiki.com/Rockin%27_on_Heaven%27s_Door
Կրիմսկի (գյուղ, Ալշեևսկի շրջան)

Անվան այլ կիրառումների համար տե՛ս՝ Կրիմսկի (այլ կիրառումներ)Կրիմսկի (ռուս.՝ Крымский, բաշկիրերեն՝ Ҡырым), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 581 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բանյա Լուկայի համալսարան

Բանյա Լուկայի համալսարան (սերբ.՝ Универзитет у Бањој Луци), Բանյա Լուկայում գործող պետական հանրային համալսարանը։ Հիմնադրվել է 1975 թվականին։ Համարվում է Սերբիայի ամենահին ու մեծ բարձրագույն ուսումնական հաստատությունը և մեծությամբ երկրորդ ԲՈՒՀ-ն է Բոսնիա և Հերցեգովինայում։


== Պատմություն ==
Ի սկզբանե համալսարանն ունեցել է 5 ֆակուլտետ, այժմ ունի 15 ֆակուլտետ և Գեղարվեստի ակադեմիան։ Ի լրումն կրթական մասնաշենքերի՝ ունի ևս երկու մասնաշենք քաղաքի կենտրոնական հատվածում՝ Վրբաս գետի ափին։ Համալսարանն ունի շուրջ 18 հազար ուսանող, դասավանդում են ավելի քան 1000 դասախոսներ և 450 այլ վարչական անձնակազմ։ Մասնաշենքերից մեկում է տեղակայված Սերբիայի ազգային և համալսարանական գրադարանը։ 2016 թվականի տվյալների համաձայն համալսարանի ռեկտորն է Ստանկո Ստանիչը։
2006-2007 ուսումնական տարվա ընթացքում համալսարանը մասնակցել է Բոլոնիայի գործընթացին։ 2011 թվականից Բանյա Լուկայի համալսարանը Եվրոպական համալսարանների ասոցիացիայի լիիրավ անդամ է։
Համալսարանն անդամակցում է նաև եվրոպական անտառային ինստիտուտին, TEMPUS, CEEPUS տրանս-եվրոպական համալսարանական կրթական ծրագրերի մասնակից է։ Ուսանողական փոխանակման ծրագրերի շրջանակներում համագործակցում է Հռոմի համալսարանի, Լա Սապիենցա, Պլովդիվի համալսարանի, Ստրասբուրգի համալսարանի, Գրացի համալսարանի, Կոլումբիայի շրջանի համալսարանի, Պրիշտինայի և Ֆրայբուրգի համալսարանների հետ։ 2007 թվականին համագործակցության համաձայնագիր է ստորագրվել Մոսկվայի պետական ​​համալսարանի բժշկության և ատամնաբուժության համալսարանի հետ։


== Ֆակուլտետներ ==

Գեղարվեստի ակադեմիա
ճարտարապետության և ինժեներա-շինարարական ֆակուլտետ
Տնտեսագիտության ֆակուլտետ
Էլեկտրատեխնիկայի ֆակուլտետ
Մեքենաշինության ֆակուլտետ
Բժշկական ֆակուլտետ
Գյուղատնտեսության ֆակուլտետ
Իրավունքի ֆակուլտետ
Մաթեմատիկայի և բնական գիտությունների ֆակուլտետ
Հանքարդյունաբերության ֆակուլտետ
Տեխնոլոգիայի ֆակուլտետ
Քաղաքագիտության ֆակուլտետ
Ֆիզիկական դաստիարակության և սպորտի ֆակուլտետ
Բանասիրության ֆակուլտետ
Փիլիսոփայության ֆակուլտետ
Անտառտնտեսության ֆակուլտետ


== Ծանոթագրություններ ==


== Արտաքին հղումներ ==

Բանյա Լուկայի համալսարանի պաշտոնական կայքը (սերբ.) (անգլ.)
Շերլոկ (այլ կիրառումներ)

Շերլոկ, կարող է վերաբերել՝

Շերլոկ Հոլմս - Արթուր Կոնան Դոյլի ստեղծագործությունների հայտնի հերոսը
Շերլոկ - անգլիական Hartswood Films ընկերության հեռուստանովել՝ նկարահանված BBC Wales-ի համար
(5049) Շերլոկ - աստերոիդ աստերոիդների հիմնական գոտում
Գեորգի Ամիրագով

Գեորգի Ամիրագով (դեկտեմբերի 23, 1957(1957-12-23), Երևան, Հայկական ԽՍՀ, ԽՍՀՄ - հունիսի 3, 2018(2018-06-03)), հայ դերասան, ՀՀ արվեստի վաստակավոր գործիչ (2008)։ ՀՀ թատերական գործիչների միության անդամ։


== Կրթություն ==
1979-1982 թվականներին սովորել է «Հայֆիլմ» կինոդերասանի ստուդիային կից դերասանական բաժնում՝ Դմիտրի Կեսայանցի արվեստանոցում։ 1980 թվականին ավարտել է Երևանի պոլիտեխնիկական ինստիտուտը։ 1982 թվականից աշխատում է Երևանի Կամերային թատրոնում։ 1985 թվականից Հայաստանի թատերական գործիչների միության անդամ է։ 1993-1996 թվականներին Մոսկվայում եղել է «Կաբարե, բոլոր աստղերը» հաղորդման հաղորդավարը։


== Ֆիլմեր ==
«Ժամկետը 7 օր»
«Արմենիկում ուպսա»
«Երեք երեկո»


== Ներկայացումներ ==
«Կաբարե»
«Կառավարական համերգ»
«Պարոնայք…»
«Միսս Դժոխք»


== Պարգևներ ==
ՀՀ մշակույթի նախարարության ոսկե մեդալ, 2007
ՀՀ վաստակավոր արտիստ, 2008


== Ծանոթագրություններ ==


== Արտաքին հղումներ ==
«Մի կերպ «4» կդնեմ, եթե խոստանաս, որ ինժեներ չես դառնա»
Սևր

Սևր (ֆր.՝ Sèvres), քաղաք Ֆրանսիայում, Փարիզի հարավարևմտյան արվարձանը, Սեն գետի ափին։ Բնակչությունը կազմում է ▲23 463 մարդ (հունվարի 1, 2019)։ Զարգացած է մեքենաշինությունը, քիմիական արդյունաբերությունը, հախճապակե գեղարվեստական իրերի արտադրությունը։ Ունի խեցեգործության ազգային թանգարան։ Սևրը միջազգային չափերի և կշիռների բյուրոյի նստավայրն է։ 1920-ին Սևրում կնքվել է հաշտության պայմանագիր։


== Ծանոթագրություններ ==
Վեսթլան

Արևմտյան Նորվեգիա կամ Վեսթլան (նորվ.՝ Vestlandet), ոչ պաշտոնական վարչատարածքային միավոր Նորվեգիայում։
Գտնվում է թագավորության արևմտյան հատվածում։ Վարչականորեն ներառում է չորս կոմսություն։


== Աշխարհագրություն ==
Հուր-Նորգեն գտնվում է Նորվեգիայի արևմուտքում՝ Սկանդինավյան թերակղզու վրա։ Ափերը ողողում է Հյուսիսային ծովի ջրերը։
Միջպետական նշանակության սահմաններ չունի, ունի միայն միջմարզային սահմաններ։ Խոշորագույն քաղաքը Բերգենն է։ Արևմտյան Նորվեգիան երկրի գլխավոր զբոսաշրջային տարածաշրջանն է։
Ներառում է չորս ֆյուլքե (կոմսություն)` Մյորե օգ Ռոմսդալ, Սոգն օգ Ֆյուրանե, Հորդալան և Ռուգլան։ Գտնվում է UTC+1 ժամային գոտում։ Զբաղեցնում է 58 538   կմ² տարածք և ըստ տարածքի՝ Նորվեգիայի երրորդ վարչատարածքային միավորն է։ Այն կազմում է ամվողջ երկրի 18,08 %-ը։


== Բնակչություն ==
Ըստ 2013 թվականի մարդահամարի տվյալների՝ Արևմտյան Նորվեգիան ունի 1 318 398 բնակիչ, որոնք հիմնականում տեղաբնիկ նորվեգացիներն են։ Խոսում են տարբեր լեզուներով, մասնավորապես նորվեգերեն լեզվի երկու բարբառներով։
Ըստ բնակչության թվի՝ Վեսթլանը երկրորդն է Նորվեգիայում։ Այն կազմում է ամբողջ Նորվեգիայի բնակչության 26,1 %-ը։ Պաշտոնական կրոնը քրիստոնեությունն է։


== Տես նաև ==
Նորվեգիայի վարչական բաժանում
Նորվեգիայի կոմունաներ


== Ծանոթագրություններ ==
Պեղիոն

Անվան այլ կիրառումների համար տե՛ս՝ Պելիոն (այլ կիրառումներ)
Պեղիոն կամ Պելիnն ( հուն․՝ Πήλιον), լեռ, որը գտնվում է Իլլիրիայի և Միջին Հունաստանի (Թեսալիա) միջև։ Բարձրությունը՝ 1618 մ։ Ըստ հուն, առասպելների՝ հսկաները փորձել են Պ․ և հարևան Օսսա լեռը դնել Ողիմպոսի (կամ Օսսան և Ողիմպոսը պեղիոնի) վրա՝ երկինքը նվաճելու համար։ Ուրիշ առասպելներում այդ մտադրությունը վերագրվում է Պոսիդոնի թոռներ (այլ տարբերակում՝ որդիներ) Օտոսին ու Եփիալտեսին, որոնք ուզում էին բարձրանալ երկինք՝ Հերա և Աֆրոդիտե դիցուհիների սերը նվաճելու համար, սակայն, հանդգնության համար նրանց սպանել է Ապոլլոնը։ «Օսսան Պեղիոնի վրա դնել» արտահայտությունն ունի վիթխարի գործ կատարելու, երբեմն՝ հսկայական ջանքերով փոքր արդյունքի հասնելու հեգնական իմաստ։ Արգոնավորդների առասպելում հիշվում է, որ Արգո նավը պատրաստվել է Պեղիոնի վրա աճող անտառի փայտից։ Պեղիոնի գագաթի քարայրում իբր ապրել է Հերակլեսի բարեկամ, շատ հերոսների (այդ թվում՝ Աքիլլեսի) դաստիարակ Քիրոն կենտավրոսը։ Պեղիոնի լանջին եղել է Զևսի սրբարանը։
Թորոսգյուղի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Թորոսգյուղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ռադիոհաղորդիչ

Ռադիոհաղորդիչ, ռադիոհաճախականությունների տիրույթում մոդուլված էլեկտրական տատանումներ ստանալու և այդ տատանումները որպես էլեկտրամագնիսական ռադիոալիքներ ճառագայթելու սարքավորում։ Ռադիոհաղորդիչը ռադիոկապում, հեռուստատեսության, ռադիոհաղորդման, ռադիոնավագնացության մեջ, ռադիոլոկացիայում և տեխնիկայի այլ բնագավառներում, ռադիոալիքների միջոցով ինֆորմացիայի հաղորդման սարքավորումների և համակարգերի կարևորագույն բաղադրիչն է։
Ռադիոհաղորդիչները տարբերվում են․ ըստ աշխատանքային ալիքների տիրույթի, տատանումների հզորության մոդուլման եղանակի (ամպլիտուդային, հաճախային, փուլային են), ակտիվ տարրի տիպի (լամպային, անզիստորային, մագնետրոնային են), նշանակման (կապի, ռադիոլոկացիոն և այլն), տեղակայման (ստացիոնար, շարժական)։ Պարզագույն (միակասկադ) ռադիոհաղորդիչներ պարունակում է ինքնագրգռումով գեներատոր, որը հաստատուն (հազվադեպ՝ փոփոխական) հոսանքի էներգիան փոխակերպում է ոադիոհաճախային տատանումների էներգիայի, ոդուլյատոր, ինչպես նաև էլեկտրասնման աղբյուր։ Դեցիմետրական և ավելի երկար ալիքների միջակայքում աշխատող (հատկապես միջին և մեծ հզորության) ռադիոհաղորդիչներները սովորաբար կազմված են տարբեր ֆունկցիաներ կատարող մի քանի աստիճաններից։
Ռադիոհաղորդիչների բազմաստիճանությունը կիրառվում է գլխավորապես կրող հաճախականության բարձր կայուն հաճախականության թույլատվությամբ հզոր տատանումների ստացման համար։ Փոքր հզորության ընթացքում գեներատորն արտադրում է ռադիոհաղորդիչներ աշխատանքային հաճախականությունից ավելի ցածր հաճախականության տատանումներ։ Հաջորդ աստիճաններում կատարվում է հաճախականության բազմապատկում։ Երբ հաճախականության կայունությանը ներկայացվում են խիստ պահանջներ, ընթացքում գեներատորից անմիջապես հետո դրվում է բուֆերային աստիճան, որ բացառում է հաջորդ, ավելի հզոր աստիճանների ազդեցությունը գեներատորի վրա։ Տատանումների հզորության մեծացման համար կիրառվում է տատանումների հզորության և լարման նախնական ուժեղացման աստիճան (կամ աստիճաններ), որը գրգռում է ռադիոհաղորդիչների ելքի հզոր աստիճանը և կոչվում է անկախ կամ արտաքին գրգռումով գեներատոր։ Ռադիոհաղորդիչների այս կամ այն պարամետրի փոփոխությամբ իրականացվում է ռադիոհաճախականության տատանումների մոդուլումը։ Մոդուլացված տատանումները կապի շղթաներով հաղորդվում են անտենային, կապի մալուխային կամ հաղորդալարային գծերին։
Տրավմա

Տրավմա (հունարեն՝ τραῦμα – վերք), վնասվածք, մարդու և կենդանիների հյուսվածքների, օրգանների ամբողջականության խախտում՝ արտաքին միջավայրի գործոնների (հիմնականում մեխանիկական) ազդեցության հետևանքով։ Տրավմաները բաժանում են ըստ դրանք առաջացնող գործոնի՝ մեխանիկական, ջերմային (այրվածք, ցրտահարություն), քիմիական, բարոտրավմա (մթնոլորտային ճնշման կտրուկ տատանումների հետ կապված), էլեկտրատրավմա և այլն, ինչպես նաև համակցված տրավմա՝ մեխանիկական տրավմա և այրվածք, ըստ վնասվածք առաջացնող գործոնի ազդեցության տևողության՝ սուր և քրոնիկական, ըստ իրադրության, որի պայմաններում առաջացել է տրավմա՝ կենցաղային, արտադրական, մարզական, մարտական և այլն։ Մեխանիկական տրավման կարող է լինել բաց և փակ՝ առանց մաշկածածկույթների ամբողջականության խախտման, չբարդացած և բարդության զարգացմամբ, մեկուսացած, բազմակի։ Տրավմայի տեսակներն են՝ 

սալջարդ
ձգում
հոդախախտում
կոտրվածքներ
հյուսվածքների և ներքին օրգանների ճնշվածություն
ուղեղի ցնցում
պատռվածքներԿարող են ուղեկցվել արյունահոսությամբ, այտուցով, բորբոքային ռեակցիաներով, մեռուկացումով։ Ծանր և տարածուն տրավման ուղեկցվում է շոկով և վտանգավոր է կյանքի համար։ Հատուկ ձև է հոգեկան տրավման՝ կապված ծանր ապրումների հետ, որը կարող է հանգեցնել հոգեկան և վեգետատիվ ոլորտների հիվանդագին ռեակցիաների։ Ժամանակին ցուցաբերած առաջին օգնությունը և բուժումը կարող են կանխել ետվնասվածքային ծանր բարդությունները։


== Ծանոթագրություններ ==


== Արտաքին հղումներ ==
Գլխի տրավմա. առաջին օգնություն
Ոլորտային աստղագիտություն

Ոլորտային աստղագիտություն՝ աստղաչափության բաժին, որն զբաղվում է երկնոլորտի վրա լուսատուների դիրքի ու շարժման ուսումնասիրման մաթեմատիկական մեթոդների մշակմամբ։
Լուսատուները և դրանց շարժումները «պրոյեկտվում են» երկնոլորտի վրա, որը հեշտացնում է դրանց ուսումնասիրությունը։ Անհրաժեշտության դեպքում, կիրառելով աստղագիտական զանազան այլ մեթոդներ, հնարավորություն է ստեղծվում ստանալ լուսատուի իրական տարածական դիրքերն ու շարժումները։ Կախված ուսումնասիրվող երևույթների բնույթից, ոլորտային աստղագիտությունում օգտագործվում են երկնային կոորդինատների հորիզոնական, հասարակածային, խավարածրային և գալակտիկական համակարգեր։ Դրանց նկատմամբ կիրառվում են ոյորտային եռանկյունաչափության օրինաչափությունները, որով հնարավորություն է ստեղծվում լուծել գործնական աստղագիտության մի շարք խնդիրներ որոնցից են ժամանակի չափումը, ժամանակի ճշտումը, օրացույցների կազմում ու դրանց օրինաչափությունների բացահայտումը, տեղի աշխարհագրական կոորդինատների որոշումը, Երկրի առանցքի դիրքի պրեցեսիոն ու նուտացիոն շարժումների չափումը, ինչպես նաև Արեգակի շուրջը Երկրի բոլորման, լուսատուների պարալաքսային տեղափոխման և մթնոլորտում լույսի ճառագայթների շեղման հետևանքով լուսատուների կոորդինատների փոփոխությունների որոշումը։ Ոլորտային աստղագիտության մեթոդները կիրառվում են նաև տիեզերագնացությանան մեջ՝ կողմնորոշվելու, երկնային մարմինների վրայից աստղագիտական դիտումներ կատարելու, լուսատուների փոխադարձ ծածկումներն ուսումնասիրելու համար։
(8952) ODAS

(8952) ODAS, աստերոիդ աստերոիդների հիմնական գոտում։ Հայտնաբերվել է 1998 թվականի մարտի 2-ին ODAS ծրագրի կողմից Կոսոլում։
Միջին հեռավորությունը Արեգակից կազմում է 2,594215 ա. մ., առավելագույնը մոտենում է 2,428 ա. մ. հեռավորության վրա և հեռանում 2,7604 ա. մ.։ Արեգակի շուրջ մեկ ամբողջական պտույտ է կատարում 1526,19 երկրային օրվա ընթացքում, իր ուղեծրով շարժվելով միջինում 0,235882 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8952) ODAS աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարկա Յոլ (Վելյուի վտակ)

Անվան այլ կիրառումների համար տե՛ս՝ Մարկա Յոլ (այլ կիրառումներ)Մարկա Յոլ (ռուս.՝ Марка-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վելյու գետի ձախ ափին՝ 24 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000060627
Կոդը ըստ հիդրոլոգիական հետազոտության (ՌԴ) — 103006062
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Արեգա Պետրոսյան

Արեգա Միքայելի Պետրոսյան (սեպտեմբերի 1, 1948(1948-09-01), Այգեստան, ԼՂԻՄ), խորհրդային հայ դերասանուհի։ ԼՂՀ վաստակավոր արտիստ (2004)։


== Կենսագրություն ==
Արեգա Պետրոսյանը ծնվել է 1948 թվականի սեպտեմբերի 1-ին Ասկերանի շրջանի Այգեստան գյուղում։ 1971 թվականից՝ Ստեփանակերտի դրամատիկական թատրոնի դերասանուհի։


== Դերերը թատրոնում ==


== Մրցանակներ և պարգևներ ==
«Արտիստ» մրցանակ՝ «Արտոնված եղեռն» ներկացման մեջ խելագար կնոջ դերակատարման համար (Մետաքսյա Սիմոնյանի 80-ամյակին նվիրված փառատոն, 2006)


== Ծանոթագրություններ ==
(1320) Իմպալա

(1320) Իմպալա (անգլ.՝ Impala), աստերոիդ աստերոիդների հիմնական գոտում։ Հայտնաբերվել է 1934 թվականի մայիսի 13-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,985669 ա. մ., առավելագույնը մոտենում է 2,2905 ա. մ. հեռավորության վրա և հեռանում 3,6809 ա. մ.։ Արեգակի շուրջ մեկ ամբողջական պտույտ է կատարում 1884,35 երկրային օրվա ընթացքում, իր ուղեծրով շարժվելով միջինում 0,191048 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1320) Իմպալա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիվել դել Ռիո Մարտին

Վիվել դել Ռիո Մարտին (իսպ.՝ Vivel del Río Martín), բնակավայր և մունիցիպալիտետ Իսպանիայում՝ Տերուել պրովինցիայում (Արագոն ինքնավար համայնքում)։ Մունիցիպալիտետը գտնվում է Կուենկաս Միներաս շրջանում։ Զբաղեցնում է 51,30 կմ² տարածք։ Բնակչությունը 86 մարդ (2010 թվականի տվյալներով)։


== Արտաքին հղումներ ==
Armillas.org Armillas Archived 2007-03-10 at the Wayback Machine.
(1845) Հելեվալդա

(1845) Հելեվալդա (անգլ.՝ Helewalda), աստերոիդ աստերոիդների հիմնական գոտում։ Հայտնաբերվել է 1972 թվականի հոկտեմբերի 30-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,968403 ա. մ., առավելագույնը մոտենում է 2,8035 ա. մ. հեռավորության վրա և հեռանում 3,1333 ա. մ.։ Արեգակի շուրջ մեկ ամբողջական պտույտ է կատարում 1868,02 երկրային օրվա ընթացքում, իր ուղեծրով շարժվելով միջինում 0,192717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1845) Հելեվալդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջրային կադաստր

Ջրային կադաստր, ջրային պաշարների քանակական և որակական ցուցանիշների, ջրհավաք ավազանների, ջրավազանների հուներից ու ափերից արդյունահանվող նյութերի, կենսաբանական պաշարների կազմի և չափաքանակների, ջրօգտագործողների, ջրօգտագործման թույլտվությունների և ջրային համակարգերի օգտագործման թույլտվությունների մասին համապարփակ տվյալների գրանցման մշտապես գործող համակարգ։ Ջրային կադաստրը հաշվառում է ջրային պաշարների հաշվեկշիռը՝ ընդհանուր և ըստ առանձին ջրավազանների։